#

**Записник од 35-тата Седница на Совет на Општина Берово**

Одделение за правни и општи работи

Одделение за правни и општи работи

Општина Берово

 **З А П И С Н И К**

 ***Од 35-тата седница на Советот на Општина Берово одржана на ден 30.08.2023 година со почеток во 08:00 часот во салата за состаноци при општина Берово*.**

 Седницата ја отвори и со неа раководеше Претседателката на Советот на Општина Берово г-ѓа Марија Буровска.

 Од вкупно 15 Советници на седницата присуствуваа 14 Советници и тоа: Марија Буровска, Владо Методиев, Стево Суџуковиќ, Славица Фурнаџиска, Емилија Корчовска, Гоце Ружински, Глигорчо Крстовски, Герасим Гриовски, Петар Ружински, Наташа Ваканска, Викторија Спенџарска Стеен, Виолета Марковска Димовска, Александар Мишовски и Дејан Механџиски.

 Отсутна беше советничката Ангела Здравковска.

 На Седницата присуствуваa Градоначалникот на општина Берово Звонко Пекевски и м-р. Анита Рунтевски како правна поддршка.

 Претседателката на Совет, Марија Буровска, за работа на 35-тата Седница на Совет на Општина Берово го предложи следниот:

**ПРЕДЛОГ ДНЕВЕН РЕД**

1. Записник од 33-та седница на Совет на Општина Берово;
2. Предлог Одлука за измена на распоредот на средствата на Буџетот на Општина Берово за 2023 година;
3. Предлог Одлука за престанок на важење на О Д Л У К А за организирање на бесплатен јавен превоз на територијата на општина Берово;
4. Предлог O Д Л У К А за давање на позитивно мислење и одобрување на урбанистички проект со план за парцелација за формирање на градежни парцели со намена А4.5 - Ловни домови и ловни куќи, од ДУП Берово, КО Берово, Општина Берово;
5. Шестмесечен извештај за работа на ЈПКР “Услуга” Берово за 2023 година;
6. Шестмесечен Финансиски Извештај на ЈПКР “Услуга” Берово за 2023 година;
7. Квартален извештај за реализација на Програма за активностите на ОЈУСЗСЛ “д-р Иван Влашки” Берово за 2023 година (01.04.2023 – 30.06.2023);
8. Годишен Извештај за работа на ООУ “Дедо Иљо Малешевски” Берово за учебната 2022/2023 година;
9. Годишна Програма за работа на ООУ “Дедо Иљо Малешевски” Берово за учебната 2023/2024 година;
10. Годишна Програма за работа на ОСУ “Ацо Русковски” Берово за учебната 2023/2024 година;
11. Годишeн Извештај за работа на ОЈУДГ “23 Август” Берово за период од 2022 /2023 година;
12. Годишна Програма за работа на ОЈУДГ “23 Август” Берово за период од 2023 /2024 година;
13. Советнички иницијативи и прашања;
14. Барања од институции и граѓани.

За збор се јави Градоначалникот Звонко Пекевски и побара дополнување на дневниот ред со 5 нови точки:

* Измена и дополнување на Програмата за комунални дејности на Општина Берово за 2023 година;
* Годишен План за вработување на ОСУ “Ацо Русковски” Берово за 2024 година;
* Годишен План за вработување на Дом на културата “Димитар Беровски” Берово за 2024 година;
* Предлог О Д Л У К А за времен престанок со работа на ПУ с.Смојмирово при ООУ “Дедо Иљо Малешевски” Берово;
* Предлог О Д Л У К А за времен престанок со работа на ПУ с.Владимирово при ООУ “Дедо Иљо Малешевски” Берово;
* Одлука за дополнувања на Одлуката за уредување на општински линиски превоз за подрачјето на Општина Берово;

за кои советниците претходно имаат добиено материјали за разгледување, а истите да бидат на дневниот ред од точка 2 до точка 7. Другите точки се поместуваат од реден број 8, заклучно со реден број 20 од дневниот ред.

Координаторот на советничката група на ВМРО ДПМНЕ, Петар Ружински, побара 5 минути за координација во врска со предлогот на Градоначалникот Пекевски за дополнување на дневниот ред со 5 нови точки. По одржаната координација, никој од советниците не се јави за збор, па се премина на гласање и **со 8 гласа ЗА, 6 гласа ПРОТИВ, НЕМА ВОЗДРЖАНИ советници** е усвоен следниот:

**ДНЕВЕН РЕД**

1. Записник од 33-та седница на Совет на Општина Берово;
2. Измена и дополнување на Програмата за комунални дејности на Општина Берово за 2023 година;
3. Годишен План за вработување на ОСУ “Ацо Русковски” Берово за 2024 година;
4. Годишен План за вработување на Дом на културата “Димитар Беровски” Берово за 2024 година;
5. Предлог О Д Л У К А за времен престанок со работа на ПУ с.Смојмирово при ООУ “Дедо Иљо Малешевски” Берово;
6. Предлог О Д Л У К А за времен престанок со работа на ПУ с.Владимирово при ООУ “Дедо Иљо Малешевски” Берово;
7. Одлука за дополнувања на Одлуката за уредување на општински линиски превоз за подрачјето на Општина Берово;
8. Предлог Одлука за измена на распоредот на средствата на Буџетот на Општина Берово за 2023 година;
9. Предлог Одлука за престанок на важење на О Д Л У К А за организирање на бесплатен јавен превоз на територијата на општина Берово;
10. Предлог O Д Л У К А за давање на позитивно мислење и одобрување на урбанистички проект со план за парцелација за формирање на градежни парцели со намена А4.5 - Ловни домови и ловни куќи, од ДУП Берово, КО Берово, Општина Берово;
11. Шестмесечен извештај за работа на ЈПКР “Услуга” Берово за 2023 година;
12. Шестмесечен Финансиски Извештај на ЈПКР “Услуга” Берово за 2023 година;
13. Квартален извештај за реализација на Програма за активностите на ОЈУСЗСЛ “д-р Иван Влашки” Берово за 2023 година (01.04.2023 – 30.06.2023);
14. Годишен Извештај за работа на ООУ “Дедо Иљо Малешевски” Берово за учебната 2022/2023 година;
15. Годишна Програма за работа на ООУ “Дедо Иљо Малешевски” Берово за учебната 2023/2024 година;
16. Годишна Програма за работа на ОСУ “Ацо Русковски” Берово за учебната 2023/2024 година;
17. Годишeн Извештај за работа на ОЈУДГ “23 Август” Берово за период од 2022 /2023 година;
18. Годишна Програма за работа на ОЈУДГ “23 Август” Берово за период од 2023 /2024 година;
19. Советнички иницијативи и прашања;
20. Барања од институции и граѓани.
21. ***Записник од 33-тата седница на Совет на Општина Берово;***

Претседателката на Совет, Марија Буровска, отвори расправа по дадената точка. Никој од советниците не се јави за збор, па се премина на гласање и **со 14 гласа ЗА, НЕМА советници кои гласаа ПРОТИВ, НЕМА ВОЗДРЖАНИ советници** е усвоен *Записник од 33-тата седница на Совет на Општина Берово;*

1. ***Измена и дополнување на Програмата за комунални дејности на Општина Берово за 2023 година;***

Претседателката на Совет, Марија Буровска, отвори расправа по дадената точка. За збор се јави Градоначалникот Пекевски и истакна дека оваа Измена и дополнување на Програмата за комунални дејности на Општина Берово за 2023 година се однесува на точка ЈИ0 Одведување на отпадни води сумата од 19.388.433 денари, се менува во 19.538.433 денари. Во истата точка после алинеа 6 се додава нова алинеа 7 која гласи: „Реконструкција на шахти за фекална канализација кои ќе ги изведува ЈПКР Услуга Берово“ со сума од 150.000 денари.

Бидејќи никој друг од советниците не се јави за збор, се премина на гласање и **со 14 гласа ЗА, НЕМА советници кои гласаа ПРОТИВ, НЕМА ВОЗДРЖАНИ советници** е усвоена *Измена и дополнување на Програмата за комунални дејности на Општина Берово за 2023 година;*

1. ***Годишен План за вработување на ОСУ “Ацо Русковски” Берово за 2024 година;***

Претседателот на Совет Марија Буровска, отвори расправа по дадената точка и истакна дека материјали за разгледување имаше на претходните седници на совет, се работи за 1 предвидено ново вработување, работно место испразнето по основ на пензионирање.

Никој од советниците не се јави за збор, се премина на гласање и **со 6 гласа ЗА, 5 гласа ПРОТИВ, нема ВОЗДРЖАНИ советници (советниците Стево Суџуковиќ, Гоце Ружински и Наташа Ваканска се изземаат од гласање)** е усвоен *Годишен План за вработување на ОСУ “Ацо Русковски” Берово за 2024 година;*

1. ***Годишен План за вработување на Дом на културата “Димитар Беровски” Берово за 2024 година;***

Претседателот на Совет Марија Буровска, отвори расправа по дадената точка и истакна дека и за оваа точка материјали за разгледување имаше на претходните седници на совет, се работи за 2 предвидено нови вработувања.

Бидејќи никој од советниците не се јави за збор, се премина на гласање и **со 7 гласа ЗА, 6 гласа ПРОТИВ, нема ВОЗДРЖАНИ советници (претседателката Марија Буровска се иззема од гласање)** е усвоен*Годишен План за вработување на Дом на културата “Димитар Беровски” Берово за 2024 година;*

1. ***Предлог О Д Л У К А за времен престанок со работа на ПУ с.Смојмирово при ООУ “Дедо Иљо Малешевски” Берово;***

Претседателот на Совет Марија Буровска, отвори расправа по дадената точка и истакна дека оваа одлука се однесува на времен престанок со работа на подрачното училиште во с.Смојмирово, заради екстремното намалување на бројот на ученици од ова населено место, можеби во иднина овој проблем ќе биде надминат и училиштето ќе почне повторно со работа. Бидејќи никој од советниците не се јави за збор, се премина на гласање и **со 13 гласа ЗА, НЕМА советници кои гласаа ПРОТИВ, нема ВОЗДРЖАНИ советници (советникот Александар Мишовски се иззема од гласање)** е усвоена *О Д Л У К А за времен престанок со работа на ПУ с.Смојмирово при ООУ “Дедо Иљо Малешевски” Берово;*

1. ***Предлог О Д Л У К А за времен престанок со работа на ПУ с.Владимирово при ООУ “Дедо Иљо Малешевски” Берово;;***

Претседателот на Совет Марија Буровска, отвори расправа по дадената точка и бидејќи никој од советниците не се јави за збор, се премина на гласање и **и со 13 гласа ЗА, НЕМА советници кои гласаа ПРОТИВ, нема ВОЗДРЖАНИ советници (советникот Александар Мишовски се иззема од гласање)** е усвоена *О Д Л У К А за времен престанок со работа на ПУ с.Владимирово при ООУ “Дедо Иљо Малешевски” Берово;;*

1. ***Одлука за дополнувања на Одлуката за уредување на општински линиски превоз за подрачјето на Општина Берово;***

Претседателот на Совет Марија Буровска, отвори расправа по дадената точка. За збор се јави советникот Петар Ружински кој истакна дека за оваа одлука за уредување на општински линиски превоз, како советничка група на претходните седници го имаат истакнато нивниот став. Веќе има набавено второ возило за превоз, но што ако има потреба за превоз на деца од ОФК Малеш за превоз на некој натпревар, а автобусот и новото возило ги извршуваат услугите согласно оваа одлука, дали ова значи дека нема да се обезбеди услуга за ОФК за нивните потреби? На ова градоначалникот Пекевски одговори дека веќе имаме вработено и нов возач во општина Беров, така да ќе се организираме и сите потреби и услуги кон граѓаните навреме ќе бидат сервисирани. Советничката Славица Фурнаџиска истакна дека оваа мерка е економски оправдана, треба да ја согледаме работата во текот на оваа година, да видиме колкава ќе биде заштедата на училиштето со оваа мерка, па за наредната година ако има можност да се размислува за проширување на услугите со набавка на соодветни возила. Но, доколку не почнеме, нема да знаеме на крајот што сме изгубиле или што сме добиле.

 Бидејќи никој друг од советниците не се јави за збор, се премина на гласање и **со 8 гласа ЗА, нема советници кои гласале ПРОТИВ, 6 ВОЗДРЖАНИ советници** е усвоена*Одлука за дополнувања на Одлуката за уредување на општински линиски превоз за подрачјето на Општина Берово;*

1. ***Предлог Одлука за измена на распоредот на средствата на Буџетот на Општина Берово за 2023 година;;***

Претседателот на Совет Марија Буровска, отвори расправа по дадената точка. За збор се јави Градоначалникот Пекевски, кој истакна дека за време на одржување на ЕТНО Фестивалот како општина домаќин имавме повеќе гости делегации од повеќе земји, од наши збратимени општини, и со тоа и трошоците за репрезентација се зголемија, имаме уште средства во оваа ставка од буџетот, но до крајот на годината можеби ќе ни бидат потребни, и заради тоа е потребна оваа пренамена.

Никој од советниците не се јави за збор па се премина на гласање и **со 14 гласа ЗА, нема советници кои гласале ПРОТИВ, нема ВОЗДРЖАНИ советници** е усвоена *Одлука за измена на распоредот на средствата на Буџетот на Општина Берово за 2023 година;*

1. ***Предлог Одлука за престанок на важење на О Д Л У К А за организирање на бесплатен јавен превоз на територијата на општина Берово;***

Претседателот на Совет Марија Буровска, отвори расправа по дадената точка. Градоначалникот Пекевски истакна дека Одлуката за организирање на бесплатен јавен превоз на територијата на општина Берово е со важност до 31.10.2023 година, а заради отпочнување на услугата превоз на ученици од средното образование од 01.09.2023 година, и од причина што интересот за бесплатниот јавен превоз е намален, а во исто време не може да се сервисираат двете услуги од страна на Општината е потребно да се донесе оваа одлука за престанок на одлуката за организирање на бесплатен јавен превоз.

Никој од советниците не се јави за збор па се премина на гласање и **со 8 гласа ЗА, нема советници кои гласале ПРОТИВ, 6 ВОЗДРЖАНИ советници** е усвоена *Одлука за престанок на важење на О Д Л У К А за организирање на бесплатен јавен превоз на територијата на општина Берово;*

1. ***Предлог O Д Л У К А за давање на позитивно мислење и одобрување на урбанистички проект со план за парцелација за формирање на градежни парцели со намена А4.5 - Ловни домови и ловни куќи, од ДУП Берово, КО Берово, Општина Берово;***

Претседателот на Совет Марија Буровска, отвори расправа по дадената точка и даде збор на претседателот на комисијата за урбанизам, Гоце Ружински, кој истакна дека на комисијата немаше кворум за работа, но сепак точката е разгледана и образложена од страна на раководителот на одделението за урбанизам, Мишо Догазански. Имено, се работи за одобрување на Урбанистички проект со план за парцелација за формирање на градежни парцели со намена А4.5 - Ловни домови и ловни куќи, од ДУП Берово, КО Берово, Општина Берово“, кој е изработен согласно стандардите и нормативите за проектирање и урбанистичко планирање, и член 44 од Законот за урбанистичко планирање, („Сл.весник на РСМ“ бр. 32/20 и 111/23). Советот на Општина Берово, по усвојувањето на ова Позитивно Мислење по предлог доставената планска документација, го задолжува Одделението за урбаннизам да ја продолжи постапката за одобрување на „Урбанистички проект со план за парцелација за формирање на градежни парцели со намена А4.5 - Ловни домови и ловни куќи, од ДУП Берово, КО Берово, Општина Берово“, со доставување на документацијата до Градоначалникот за Одобрување.

Никој од советниците не се јави за збор па се премина на гласање и **со 14 гласа ЗА, нема советници кои гласале ПРОТИВ, нема ВОЗДРЖАНИ советници** е усвоена *O Д Л У К А за давање на позитивно мислење и одобрување на урбанистички проект со план за парцелација за формирање на градежни парцели со намена А4.5 - Ловни домови и ловни куќи, од ДУП Берово, КО Берово, Општина Берово;*

1. ***Шестмесечен извештај за работа на ЈПКР “Услуга” Берово за 2023 година;***

Претседателот на Совет Марија Буровска, отвори расправа по дадената точка и даде збор на претседателот на комисијата за урбанизам, Гоце Ружински, кој истакна дека на комисијата немаше кворум за работа, но сепак точката е разгледана и образложена од страна на директорот на ЈПКР, тековните активности се извршуваат континуирано, два пати месечно се земаат мостри од водата за пиење и се носат во центарор за јавно здравје Кочани за испитување, а еднаш или два пати годишно мостри се носат и во институтот за јавно здравје во Скопје. Неколку дена пред одржување на 35тата седница на совет, мостри се однесени во институтот за јавно здравје во Скопје и се очекуваат резултатите од испитувањата да се добијат. Согласно добиените извештаи е увидено дека водата за пиење во Берово е безбедна.

Никој од советниците не се јави за збор па се премина на гласање и **со 8 гласа ЗА, нема советници кои гласале ПРОТИВ, 6 ВОЗДРЖАНИ советници** е усвоен *Шестмесечен извештај за работа на ЈПКР “Услуга” Берово за 2023 година;*

1. ***Шестмесечен Финансиски Извештај на ЈПКР “Услуга” Берово за 2023 година;***

Претседателот на Совет Марија Буровска, отвори расправа по дадената точка и даде збор на претседателот на комисијата за финансирање, Славица Фурнаџиска, која истакна дека комисијата не одржа состанок, но од извештајот се гледаат намалувањата на загубите, заради намалувањата на сметките на електричната енергија и другите енергенси. Во скоро време се очекува допис од регулаторна комисија за одредени изменувања на цената на водата, па така за некоја од наредните седници се очекува да има точки за расправа околу оваа информација. Дадено е се детално во извештајот.

Никој од советниците не се јави за збор па се премина на гласање и **со 8 гласа ЗА, нема советници кои гласале ПРОТИВ, 6 ВОЗДРЖАНИ советници** е усвоен *Шестмесечен Финансиски Извештај на ЈПКР “Услуга” Берово за 2023 година*

1. ***Квартален извештај за реализација на Програма за активностите на ОЈУСЗСЛ “д-р Иван Влашки” Берово за 2023 година (01.04.2023 – 30.06.2023);***

Претседателот на Совет Марија Буровска, отвори расправа по дадената точка и како претседател на комисијата за јавни дејности истакна дека точката е разгледана на комисија, имаше претставник од домот за стари лица, завршени се градежните активности за изградба на објектот наменет за кујна во состав на домот, истата е ставена во функција. Проектот грижа и нега на стари лица во домашни услови се одвива непречено, вкупно корисници кои ги користат услугите од домот е 61, а со изградбата на 4тата ламела овој број ќе се зголеми.

Никој од советниците не се јави за збор, па се премина на гласање и **со 8 гласа ЗА, нема советници кои гласале ПРОТИВ, 6 ВОЗДРЖАНИ советници** е усвоен *Квартален извештај за реализација на Програма за активностите на ОЈУСЗСЛ “д-р Иван Влашки” Берово за 2023 година (01.04.2023 – 30.06.2023);*

1. ***Годишен Извештај за работа на ООУ “Дедо Иљо Малешевски” Берово за учебната 2022/2023 година;***

Претседателот на Совет Марија Буровска, отвори расправа по дадената точка и како претседател на комисијата за јавни дејности истакна дека точката е разгледана на комисија, беше присутна директорката на основното училиште, забелешки за извештајот нема.

Никој од советниците не се јави за збор, па се премина на гласање и **со 13 гласа ЗА, нема советници кои гласале ПРОТИВ, нема ВОЗДРЖАНИ советници** **(советникот Александар Мишовски се иззема од гласање)** е усвоен*Годишен Извештај за работа на ООУ “Дедо Иљо Малешевски” Берово за учебната 2022/2023 година;*

1. ***Годишна Програма за работа на ООУ “Дедо Иљо Малешевски” Берово за учебната 2023/2024 година;***

Претседателот на Совет Марија Буровска, отвори расправа по дадената точка и како претседател на комисијата за јавни дејности истакна дека точката е разгледана на комисија, програмата е речиси иста како и извештајот, со таа разлика што нема предвидено работни активности за подрачните училишта во с.Владимирово и с.Смојмирово заради нивниот времен престанок со работа. има предвидено акциски план, реконструкција на спортската сала во централното училиште, како низа други активности предвидени за реализација. Забелешки нема за предложената програма за работа.

Никој од советниците не се јави за збор, па се премина на гласање и **со 13 гласа ЗА, нема советници кои гласале ПРОТИВ, нема ВОЗДРЖАНИ советници** **(советникот Александар Мишовски се иззема од гласање)** е усвоена*Годишна Програма за работа на ООУ “Дедо Иљо Малешевски” Берово за учебната 2023/2024 година;*

1. ***Годишна Програма за работа на ОСУ “Ацо Русковски” Берово за учебната 2023/2024 година;***

Претседателот на Совет Марија Буровска, отвори расправа по дадената точка и како претседател на комисијата за јавни дејности истакна дека точката е разгледана на комисија, беше присутна директорката на средното училиште, беше разговарано за дисперзираните паралелки во Пехчево, има измени, учениците од прва година од Пехчево ќе доаѓаат на настава во Берово, а другите ученици од втора, трета и четврта година остануваат на настава во Пехчево.

Никој од советниците не се јави за збор, па се премина на гласање и **со 11 гласа ЗА, нема советници кои гласале ПРОТИВ, нема ВОЗДРЖАНИ советници** **(советниците Стево Суџуковиќ, Гоце Ружински и Наташа Ваканска се изземаат од гласање)** е усвоена*Годишна Програма за работа на ОСУ “Ацо Русковски” Берово за учебната 2023/2024 година;*

1. ***Годишeн Извештај за работа на ОЈУДГ “23 Август” Берово за период од 2022 /2023 година;***

Претседателот на Совет Марија Буровска, отвори расправа по дадената точка и како претседател на комисијата за јавни дејности истакна дека точката е разгледана на комисија, беше присутна директорката на детската градинка, немаше забелешки за извештајот.

Никој од советниците не се јави за збор, па се премина на гласање и **со 14 гласа ЗА, нема советници кои гласале ПРОТИВ, нема ВОЗДРЖАНИ советници** е усвоен*Годишeн Извештај за работа на ОЈУДГ “23 Август” Берово за период од 2022 /2023 година;*

1. ***Годишна Програма за работа на ОЈУДГ “23 Август” Берово за период од 2023 /2024 година;***

Претседателот на Совет Марија Буровска, отвори расправа по дадената точка и како претседател на комисијата за јавни дејности истакна дека точката е разгледана на комисија, предвидена е реконструкција на неколку занимални од објектот во Берово, како и доопремување со потребните материјали за работа и непречено функционирање на институцијата. Забелешки нема.

Никој од советниците не се јави за збор, па се премина на гласање и **со 14 гласа ЗА, нема советници кои гласале ПРОТИВ, нема ВОЗДРЖАНИ советници** е усвоена*Годишна Програма за работа на ОЈУДГ “23 Август” Берово за период од 2023 /2024 година;*

 ***19. Советнички иницијативи и прашања;***

 ***1.*** На 35.та Седница на Совет на Општина Берово одржана на 30.08.2023 година, под точка Советнички иницијативи и прашања покрената е И Н И Ц И Ј А Т И В А од Советникот Викторија Спенџарска Стеен до ЈПКР “Услуга” Берово до Советот на Општина Берово за редовно да ги доставува Извештаите кои ги добива за контрола на квалитетот на водата во општина Берово.

 ***20. Барања од институции и граѓани.***

***1. Известување од Иницијативен одбор на дел од пензионерите во Здружението на пензионери на Општина Берово***

 Советот на Општина Берово на 35-та Седница одржана на ден 30.08.2023 година под точка 20.Барања од институции и граѓани, го разгледа известувањето и донесе З А К Л У Ч О К дека советот на Општина Берово и Градоначалникот имаат целосно разбирање за Вашите барања и дава целосна морална поддршка за зголемување на пензиите на пензионерите. Во однос на локалните политики за помош на најранливите категории на граѓани во кои спаѓаат и пензионерите со најниски примања, општината ќе ги разгледа можностите за поддршка на истите, согласно законските надлежности кои ги има

***2. Известување од ОЈУДГ “23 Август” Берово;***

 Советот на Општина Берово на 35-та Седница одржана на ден 30.08.2023 година под точка 20. Барања од институции и граѓани, го разгледа Известувањето со бр.03-162/3 од 15.08.2023 година и донесе З А К Л У Ч О К дека од причина што обврските по однос на фактурата за набавка на клима уредот се подмирени од страна на ОЈУДГ “23 Август” Берово, Советот на Општина Берово смета дека не треба да се врши исплата за таа намена. За вакви или слични барања кои ќе се јават како потреба во иднина за оваа институција, Советот на Општина Берово ќе има предвид за да се овозможи финансиска поддршка во текот на следната година.

***3. Иницијатива од Бранко Скендерски;***

 Советот на Општина Берово на 35-та Седница одржана на ден 30.08.2023 година под точка 20. Барања од институции и граѓани ја разгледа иницијативата примена во Општина Берово со Бр.09-3237/1 од 21.08.2023 година и донесе З А К Л У Ч О К дека Советот на Општина Берово нема надлежност за преиспитување на претходно донесени Одлуки на други состави на Совет, ниту да преиспитува историски датуми и случки. Барањето подносителот да го достави до релевантни институции од научно- историски карактер.

***4. Барање од Национално Здружение на сопственици на приватни шуми на Македонија;***

Советот на Општина Берово на 35-та Седница одржана на ден 30.08.2023 година под точка 20. Барања од институции и граѓани го разгледа барањепо примено во Општина Берово со Бр.09-3297/1 од 29.08.2023 година и донесе З А К Л У Ч О К дека Националното Здружение на сопственици на приватни шуми на Македонија до Советот на Општина Берово е потребно да достави прецизно барање за сумата која ја бара од Советот на Општина Берово, односно финансиска конструкција за настанот, за да може Советот да одлучи за сумата која би можела да биде одобрена.

 Точките на дневен ред се исцрпени и седницата е завршена во 09:30 часот.

 На крајот од седницата Претседателката Марија Буровска се заблагодари на Советниците за присуството.

 Усвоен со

Бр.09-3596/1

 ­­­­21.09.2023 година

Берово

*Записничар Претседател на Совет*

 *Благородна Рунтевска Марија Буровска*

 *\_\_\_\_\_\_\_\_\_\_\_\_\_\_\_\_\_\_\_\_* М.П. \_\_\_\_\_\_\_\_\_\_\_\_\_\_\_\_\_\_\_

 (*потпис) (потпис)*